HMS Argonaut (F56)

HMS Argonaut (viirinumero F56) oli Britannian kuninkaallisen laivaston Leander-luokan fregatti Falklandin sodassa.

 Valmistus 

Alus tilattiin Hawthorn Leslie and Companyltä Hebburnistä, missä köli laskettiin 27. marraskuuta 1964. Se laskettiin vesille 8. helmikuuta 1966 ja valmistui 17. elokuuta 1967.Gardiner, Robert s. 520

 Palvelus 
Ensimmäisenä palvelusvuonnaan alus saattoi HMS Wakefulin kanssa RMS Queen Maryä matkalla Long Beachiin Yhdysvaltoihin, missä risteilyaluksesta tehtiin museohotelli. Vuoden 1968 alun miehistö oli koulutettavana Portlandissa, mihin sisältyi HMS Resolutionin koeajojen valvonta. Seuraavaksi alus oli vartiolaivana Gibraltarilla, mistä vapauduttuaan se osallistui Torquayn edustalla Torbayn kuntapiirin muodostamisjuhlallisuuksiin.Argonaut

Kesäkuussa 1968 aluksesta tuli vasta perustetun Naton pysyvän Atlantille sijoitettavan laivasto-osaston kommodorin lippulaiva, mistä tehtävästä se vapautti HMS Brightonin. Joulukuussa HMS Dido vapautti aluksen tehtävästä. Alus lähti 29. tammikuuta 1969 Portsmouthista Portlandin kautta Gibraltarille, missä se tankattiin. Alus lähti Gibraltarilta HMS Jaguarin ja RFA Wave Chiefin kanssa Simonstowniin, mistä ne jatkoivat edelleen Durbaniin. Alus aloitti ensi kerran Beira partioinnin, jonka tehtävänä oli estää Rhodesian öljykuljetukset.

Tehtävästä vapauduttuaan alus vieraili Singaporessa, missä se siirrettiin kuivatelakalle huoltoon. Telakalta vapauduttuaan alus vieraili 28. toukokuuta Hongkongissa. Alus osallistui HMS Ajaxin ja HMS Naiadin kanssa sukellusveneidentorjuntaharjoitukseen, minkä jälkeen se palasi Singaporeen. Seuraavaksi alus vieraili Australian itärannikkoa pitkin Uuden-Seelannin Devonportiin ja Etelä-Saarten Nelsoniin.

Alus osallistui 1971 toistamiseen Beirapartioihin. Alus palasi 1973 telakalta, jonka jälkeen miehistö oli kuusi viikkoa koulutettavana Portlandissa. Alus vieraili Brestissä, jonka jälkeen se sijoitettiin Gibraltarille vartioalukseksi. Islannin julistettua 200 merimailin talousalueen Argonaut suojasi alueella brittiläisiä troolareita. Tammikuun puolivälistä 1974 alkaen alus kuului Task Group 317.1:een, jonka muut alukset olivat HMS Fife, HMS Ariadne, HMS Danae, HMS Londonderry ja HMS Scylla sekä kaksi Royal Fleet Auxiliaryn tukilaivaa (tankkeri ja huoltoalus).

Alukselle asennettiin 1976-1980 Exocet-ohjukset parantamaan merimaalien torjuntakykyä. Vuonna 1981 alus osallistui Persianlahdella Armilla partiointiin, mikä oli aloitettu vuotta aiemmin.

Vasta palvelukseen palautettu Argonaut lähti 19. huhtikuuta 1982 Devonportista HMS Ardentin kanssa. Alusten tehtävänä oli suojata RFA Regent ja RFA Plumleaf Ascensionille, jonne osasto saapui 29. huhtikuuta. Alus jatkoi 6. toukokuuta Falklandille, jossa se liittyi 16. toukokuuta HMS Fearlessin ja HMS Intrepidin ympärille koottuun maihinnousulaivastoon. Kaksi päivää myöhemmin maihinnousulaivasto kohtasi lentotukialusosaston.

Alus suojasi 21. toukokuuta maihinnousulaivastoa, joka laski joukkoja maihin San Carlosissa. Argonaut joutui päivän aikana kahdesti ilmahyökkäykseen, joissa siihen osui kaksi pommia. Pommit eivät kuitenkaan räjähtäneet, mutta siitä huolimatta kaksi merimiestä sai surmansa kahden ohjuksen räjähtäessä. HMS Plymouth hinasi vaurioituneen aluksen turvaan. Tulipalo saatiin hallintaan ja pommit purettua. Sotatoimien päätyttyä alus palasi 26. kesäkuuta Devonportiin, jossa se siirrettiin telakalle korjattavaksi.

Alukselle asennettiin telakalla korjausten aikana passiivinen tyypin 2031 kaikuluotain. Palvelukseen palautettu alus partioi Islannin ja Färsaarten välisellä merialueella etsien Neuvostoliiton laivaston sukellusveneitä. Vuonna 1987 aluksen miehistö pelasti Sir Richard Bransonin, joka oli joutunut merihätään ylittäessään kuumailmapallolla Atlanttia. Merestä pelastettu toimitettiin kuumailmapalloineen Pembroke Dockiin.

Alus poistettiin palveluksesta 31. maaliskuuta 1993 ja romutettiin kaksi vuotta myöhemmin.

 Lähteet 

 Viitteet 

Luokka:Leander-luokan fregatit
Luokka:Yhdistyneen kuningaskunnan Falklandin sodan sotalaivat
Luokka:Hawthorn Leslien valmistamat alukset